  Туспуктэм: vk.com (Национальный музей Удмуртской Республики) Наталия Сильвестрова 6+ 6-тӥ оштолэзе 17 часын Ижкарын Кузебай Герд нимо йӧскалык музейын Ашальчи Окилэн вордскемез дырысен 125 ар тырмонэзлы сӥзем литературая но крезьгуръя ӝыт ортчоз. Со сярысь ужъюртлэн «ВКонтакте» мерлыко вотэсысь огиназ ивортӥзы. Ужрадын Ашальчи Окилэн кылбуръёсыз, кылбуръёсызъя гожтэм кырӟанъёс чузъяськозы. Дышетон тодосъя кандидат, Удмурт кун университетысь удмурт литературая но Россиысь калыкъёслэн литературазыя кофедралэн доцентэз Светлана Арекеева тунсыко лекци дасяз. Куноосты «Чипчирган» калыккылос ансамбль шулдыртоз. Вань мылкыд карисьёс Ашальчи Окилэсь кылбуръёссэ шара лыдӟыны быгатозы. Ӝытэ Ашальчи Окилэн племянникез Владимир Векшин пыриськоз. Озьы ик ужрадэ кылбурчилэсь нуноксэ Лариса Карачёваез возьмало. Пыронэз 150 манет. Билетэз чӧлсконпусъя бысьтыны луэ. Егитъёс Пушкинской картаен тыриськыны быгато. Тодэ вайытом, «Ашальчи лыдӟонъёс» элькун ужрад туэ Юкаменскын ортчоз. Ватсалом, «Удмурт нылкышно кенеш» огазеяськонлэн Ашальчи Окилы 125 ар тырмонэзлы сӥзем мерлыко-югдытон «Дор» марафонэз мынэ. Тегъёс: АшальчиОки Лулчеберет гожъясьёс Ижкар Удмуртия  